als_Latn dik_Latn sag_Latn
Instagram ka mbyllur miliona llogari të rreme, të padëshirueshme dhe që nuk përdoren nga njerëzit. Me mbylljen e këtyre llogarive ka rënë ndjeshëm edhe numri i ndjekësve, sidomos tek personat e famshëm. Kështu, për shembull, Justin Bieber listohet i pari, duke humbur 15% të ndjekësve të tij, ose gati 3.5 milionë në total. Kim Kardashian humbi gjithashtu 5% të ndjekësve të saj në këtë rrjet social.
Miliona llogari që janë fshirë nga Instagram janë pjesë e iniciativës së kompanisë për të rregulluar rastet e padëshirueshme që prekin listat e ndjekësve. Nëse shihni që numri juaj i ndjekësve ka rënë, mos u alarmoni, ka shumë mundësi që nuk është aq keq për ju sa ishte për Jersey Shore’s JWoww, e cila humbi 2.5 milionë ndjekës, duke ngelur vetëm me 115 mijë ndjekës në total. Reperi Ma$e humbi gjithashtu shumë ndjekës, sa u detyrua që ta mbyll fare llogarinë e tij, pasi përdoruesit e Twitter-it filluan të talleshin me të për ndjekësit fals që ai kishte pasur.
(Herë të lexuara: 159)
als_Latn als_Latn als_Latn